बैकलैश कालक्रम के अंतर्गत चौथी प्रतियोगिता 21 अप्रैल 2002 को कैनसस सिटी, मिसूरी में केंपर एरिना पर आयोजित की गई थी। नाम परिवर्तित कर के विश्व कुश्ती मनोरंजन (WWE) रखे जाने से पहले यह डब्ल्यूडब्ल्यूएफ नाम के आधीन अंतिम बैकलैश प्रतियोगिता थी। इस प्रतियोगिता के लिए नौ पेशेवर कुश्ती मैच अनुसूचित थे तथा प्रतियोगिता के जीवंत प्रसारण से पूर्व एक डार्क मैच अनुसूचित था। विषय गीत था "यंग ग्रो ओल्ड" (क्रीड द्वारा प्रस्तुत) प्रतियोगिता में 12,489 की उपस्थिति थी। प्रतियोगिता की कार्यक्रम सूची का मुख्य मुकाबला डब्ल्यूडब्ल्यूएफ अनडिस्प्यूटेड चैम्पियनशिप के लिए एक एकल मैच था जिसमें हॉलीवुड हल्क हॉगन ने ट्रिपल एच को हरा कर चैम्पियनशिप जीत ली थी।

प्रतियोगिता की कार्यक्रम सूची का एक अन्य मैच द अंडरटेकर और स्टीव ऑस्टिन के बीच अतिथि रेफ्री रिक फ्लेयर के साथ एक स्पेशल रेफ्री मैच था। द अंडरटेकर ने मैच जीता था। एक अन्य मैच डब्ल्यूडब्ल्यूएफ (WWF) इंटरकॉन्टिनेंटल चैम्पियनशिप के लिए एडी ग्युरेरो और रॉब वैन डैम के बीच था जिसे जीत कर ग्युरेरो नया इंटरकांटिनेंटल चैंपियन बन गया। इसके अलावा एक एकल मैच में कर्ट एंगल ने एज को पराजित किया।

2002
इतिहास
1999
2006